  Григорий Фомин Майя Бывальцева 12-тӥ тулыспалэ Ижкарын «Пельняньлэн дунневыл нуналэз» фестивале (0+) пыриськисьёс но куноос «Пельняньлэсь салам!» акци улсын почта открыткаосты кунлэн пӧртэм сэрегъёсаз дунтэк ыстыны быгатозы. Соосты юри лэсьтӥзы но 1 сюрс лыдын поттӥзы. Со сярысь фествиальлэн пресс-службаез ивортӥз. Открыткаос вылын удмурт выжыкылъёсысь но дауркылъёсысь мар ке но дауртӥсь геройёс возьматэмын. Кылсярысь, Вумурт выль кенэз лушка, Вуныл пельнянь кутэ, но Лӧпшо Педунь кут кута. Фестиваль нуналэ Киров нимо паркын почта ёзэт ужалоз. Открыткаосты басьтыны но, ӵыжы-выжыослы яке эшъёслы сьӧрло келяны но дунтэк луоз. Ужрад 12 часысен 16 часозь ортчоз. Со сяна, почта открыткаосты нимысьтыз синпель штемпелен чеберматыны луоз, отын ӟуч но удмурь кылын «Пельняньлэн нуналэз» гожтэмын. Нялтас вераса, нимысьтыз штемпелен пус пуктэм открыткаос филателистъёс понна дуно луо. Тодэ вайтом, «Пельняняьлэн дунневыл нуналэз» фестиваль удмурт калыклэн шутэтсконэзлы сӥземын луоз но «Шулдыр пуком, ческыт сиём» мереткыл (девиз) улсын ортчоз. Фестиваль улсын пӧртэм ужрадъёс кутскизы ни, кылсярысь, муниципал кылдытэтъёс куспын «Азьлозэ малпаса» вожвылъяськон.  Тегъёс: Пельняньлэндунневылнуналэз фестиваль Ижкар Удмуртия  